Oslo Symposium

Oslo Symposium er et arrangement som blir avholdt av den kristenkonservative organisasjonen Kristen Media Norge i samarbeid med organisasjonenInternasjonale Kristne Ambassade Jerusalem. Symposiet går over to dager og omfatter taler av norske og utenlandske politikere, ledere og samfunnsdebattanter.

Konferansen ble avholdt i Oslo Kongressenter i mars 2011 og siden er det blitt avholdt hvert valgår.ICEJ (Internasjonale Kristne Ambassade Jerusalem) om Oslo Symposium 24.–25. mars 2011 Første året deltok rundt 200 personer,Bjarte Ystebø om Oslo Symposium 2019 i 2017 omkring 700.

Frem til 2022 het organisasjonen bak Oslo Symposium, Kristenfolket. Da skilte Oslo Symposium lag med avisen Norge IDAG.

Innhold og talere
Ifølge Hanne Linn Skogvangs masteroppgave i religionshistorie fra 2016 er Oslo Symposium inspirert av Values Voter Summit (VVS) i Washington, D.C. i USA. VVS er en innflytelsesrik, sosialkonservativ konferanse som blir arrangert hvert år og fremmer «amerikansk konservatisme» og tradisjonelle kristne verdier.

Også de fleste av talerne på Oslo Symposium har verdi- og nasjonalkonservative, kristne og Israel-vennlige holdninger og politiske motiver. I mars 2017 talte blant andre den tidligere amerikanske presidentkandidaten Mike Huckabee og de norske politikerne Sylvi Listhaug (FrP), Carl I. Hagen (FrP) og Torbjørn Røe Isaksen (Høyre). Blant gjestetalerne i 2019 var Fremskrittspartiets formann Siv Jensen, den kristenkonservative debattanten Hanne Nabintu Herland, Rødt-politikeren Mimir Kristjansson og den republikanske politikeren Michele Bachmann, antiliberal vaksinemotstander og evolusjonsfornekter fra Tea Party-bevegelsen i USA. Under konferansen i 2019 ble Knut Arild Hareide buet ut da han kritiserte den amerikanske presidenten Donald J. Trump.

Bjarte Ystebø har vært leder for symposiet siden 2011. I 2019 uttalte han at arrangementet, som er en mønstring av taleføre representanter for den høyreorienterte, kristne makteliten i Norge og utlandet, er en «grasrotsamling».

TV Visjon Norge kringkastet konferansene frem til 2021. Siden har Kanal 10 Norge og Bedehuskanalen kringkastet den.

Kåre Kristiansens minnepris
Under arrangementet blir Kåre Kristiansens minnepris delt ut. 

Kritikk
Oslo Symposium har fått både kritikk og støtte fra norske politikere, kommentatorer og kristne ledere. Enkelte har påpekt at arrangementet har fått forholdsvis mye medieoppmerksomhet sammenliknet med den begrensede oppslutningen arrangørenes nasjonalkonservative ideologi og evangelikale teologi har i norsk politikk og religiøst liv.Religionsforskeren Lars Laird Iversen om religion og politikk i NRKs radioprogram Verdibørsen 23. oktober 2019

Referanser

Eksterne lenker



Kategori:Kristendom i Norge
Kategori:Etableringer i 2011
Kategori:Israel og Norge
Kategori:Konservatisme
Kategori:Religion i Oslo
Kategori:Kristne konferanser
Kategori:Konferanser i Norge
Kategori:Konferanser på 2000-tallet
Kategori:Konservatisme i Norge